Мөштәри урамы

Мөштәри урамы () — Казанның тарихи үзәгендә урнашкан урамнарының берсе. Күренекле татар совет физигы Хәмид Мозаффар улы Мөштәри исемен йөртә.

Ульянов-Ленин урамыннан башлана, көньяк-көнчыгыштан төньяк-көнбатышка бара, Щапов урамы белән чатыннан урам төньяк-көнчыгышка борыла һәм Олы Кызыл урамы белән чатында тәмамлана.

 Тарих 
Урам ХIХ гасырның башында барлыкка килгән. Йортлар Комиссариат урамы ягыннан салына башланды.

Элек Мөштәри урамы урынында ике урамы булган: Олы Кызыл һәм Щапов урамнары аралыгы Комиссариат урамы исемен йөрткән, калган өлеше исә Яңа комиссариат урамы исемен йөрткән.

1923 елда инкыйлабчы Абрам Комлев хөрмәтенә урамга аның исеме бирелгән. Комлев урамынына Мөштәри исемен бирү фикерен беренчеләрдән булып күренекле татар галиме, техник фәннәр докторы Нух Якупов тәкъдим итә. Бу тәкъдимне Россия фәннәр академиясе Казан фәнни үзәгенең Механика һәм машиналар төзү институты күтәреп ала һәм тиешле үтенеч белән Казан хакимиятенә мөрәҗәгать итә. Урам хәзерге исемен 1996 елның 2 октәбереннән йөртә.

 Фотогалерея 

 Урам белән бәйле танылган шәхесләр 
 Владимир Ленин
 Андрей Лихачев
 Нигъмәт Хәким (1899-1937), тел белгече. 
 Илья Эвранов

 Тышкы сылтамалар 
 Прогулки по Казани: улица Муштари 
 Фотографии ул. Муштари

Мөштәри
Төркем:Казанның Мөштәри урамы